คือเป็นประจำเดือนช่วงวันที่3-5 กพ.ที่ผ่านมามีพสพ.กับแฟนวันที่5กพ.หลั่งใน แต่อยู่ในช่วงเป็นปจด.วันสุดท้าย (ป้องกันโดยการทานยาคุมกำเนิด28เม็ด ทานมา5-6เดือนแล้ว) วันที่6กพ.เกิดอุบัติเหตุนอนที่รพ.3คืนช่วงนั้นเครียดมากๆ (ช่วงพักรักษาตัวไม่ได้ทานยาคุมกำเนิดเลย) วันที่25กพ.กับ28กพ.มีพสพ.กับแฟน(ใส่ถุงยาง) ถึงวันนี้ประจำเดือนยังไม่มาเลย/มีอาการปวดท้องหน่วงๆตกขาวเหมือนจะเป็นประจำเดือนแต่ไม่เป็น อยากทราบว่าที่ประจำเดือนมาช้าเป็นเพราะผลข้างเคียงจากการหยุดทานยาคุมใช่มั้ยคะ มีพสพ.ตอนเป็นประจำเดือนมีโอกาสท้องมั้ยคะ หรือเป็นเพราะเครียดจากอุบัติเหตุแล้วทำให้ประจำเดือนมาช้าคะ
สวัสดีค่ะ การที่ประจำเดือนยังไม่มาอาจเกิดได้จาก1. การตั้งครรภ์ เนื่องจากได้หยุดทานยาคุมกำเนิดไปตั้งแต่ช่วงที่ไปนอน ร.พ.หลังจากหยุดยาคุม การทำงานของรังไข่และการตกไข่ก็จะกลับมาเป็นปกติได้ในเวลาไม่นาน ส่วนการใช้ถุงยางอนามัย ก็ไม่สามาถป้องกันการตั้งครรภ์ได้ 100% จึงยังมีโอกาสตั้งครรภ์ได้2. ความเครียดทั้งทางร่างกายและทางจิตใจ ซึ่งการเกิดอุบัติเหตุย่อมทำให้เกิดความเครียดทางร่างกาย ทำให้รังไข่ไม่มีการตกไข่และประจำเดือนไม่มาได้ นอกจากนี้การอดนอน อดอาหาร น้ำหนักลด ก็เป็นสาเหตุได้เช่นกันในอันดับแรกหากังวลแนะนำให้ลองตรวจหาการตั้งครรภ์ดูก่อนค่ะ หากไม่พบการตั้งครรภ์จะได้ไม่ต้องกังวลค่ะ หลังจากนี้ให้รอประจำเดือนต่อไปอีกซักระยะ ประจำเดือนก็จะมาในที่สุดค่ะสำหรับอาการปวดท้องหน่วงๆ มีตกขาว อาจเป็นอาการที่บ่งว่าใกล้มีประจำเดือนมาก็ได้ค่ะ แต่หากตกขาวมีลักษณะที่ผิดปกติ คือมีสีเหลืองเขียว มีกลิ่นเหม็นรุนแรง หรือปวดท้องน้อยมาก อาจเกิดจากการติดเชื้อมีมดลูกอักเสบ ซึ่งหากมีอาการเหล่านี้ ควรไปพบแพทย์เพื่อตรวจรักษาค่ะ